Prasība, kas celta 2021. gada 31. augustā – QN/Komisija
(Lieta T-531/21)
Tiesvedības valoda – angļu
Lietas dalībnieki
Prasītājs: QN (pārstāvji: L. Levi un N. Flandin, advokāti)
Atbildētāja: Eiropas Komisija
Juridiskais pamatojums
Prasītāja prasījumi Vispārējai tiesai ir šādi:
atcelt atbildētājas lēmumu nepaaugstināt amatā prasītāju, kas izriet no administratīvā paziņojuma Nr. 32-2020, kurš publicēts 2020. gada 12. novembrī un ar kuru ir pabeigta 2020. gada paaugstināšana amatā un publicēts amatā paaugstināto personu saraksts, kurā nav iekļauts prasītāja vārds;
atcelt arī, ciktāl nepieciešams, atbildētājas pieņemto 2021. gada 1. jūnija lēmumu, ar kuru ir noraidīta sūdzība, ko prasītājs iesniedzis par lēmumu nepaaugstināt amatā;
piespriest atlīdzināt prasītājam nodarīto morālo kaitējumu;
piespriest atbildētājai atbilstoši Vispārējās tiesas Reglamenta 89. pantam izsniegt sanāksmes ar Apvienoto karjeras virzības komiteju protokola un Centrālās personāla komitejas pārstāvju un DG TAXUD ģenerāldirektora sanāksmes protokola anonimizētu kopiju,
piespriest atbildētājai atlīdzināt visus tiesāšanās izdevumus.
Pamati un galvenie argumenti
Prasības pamatošanai prasītājs izvirza trīs pamatus.
Ar pirmo pamatu tiek apgalvots Civildienesta noteikumu 45. panta un Komisijas 2013. gada 16. decembra lēmuma C(2013) 8968 final 4. panta 1. punkta pārkāpums.
Ar otro pamatu tiek apgalvots vienlīdzīgas attieksmes principa pārkāpums – ES Pamattiesību hartas 41. panta 1. punkta pārkāpums – Objektivitātes un neatkarības principu pārkāpums.
Ar trešo pamatu tiek apgalvots pienākuma norādīt pamatojumu pārkāpums – ES Pamattiesību hartas 41. panta 2. punkta pārkāpums, skatīts kopā ar LESD 296. panta 2. punkta pārkāpumu.
____________